REPUBLIKA HRVATSKA

OSNOVNA ŠKOLA ŠVARČA

KLASA: 007-24-01/1

URBROJ: 2133-72-24-2

Karlovac, 29.2.2024.

 **Z A P I S N I K**

Sa plenarne sjednice Školskog odbora Osnovne škole Švarča, održane dana 29.2.2024. godine u školskoj knjižnici.

Nazočni članovi Školskog odbora:

NAZOČNI:

Zoran Štefanac, predstavnik UV, predsjednik ŠO-a

Katica Latković, predstavnica Skupa zaposlenika

Dijana Borović-Galović, predstavnica osnivača

Marin Jović, predstavnik UV-a

Katarina Lamza Osterman, predstavnica Vijeća roditelja

NENAZOČNI:

Ivana Mihalić, predstavnica osnivača

Iva Katić, predstavnica osnivača

Ostali nazočni – nisu članovi Školskog odbora:

Valentina Črnugelj, sindikalna povjerenica s ovlastima radničkog vijeća

Andreja Željković, ravnateljica škole

Ankica Mihalić, tajnica škole

Započeto u 14:30 sati.

Za zapisničara je određena Katarina Lamza Osterman.

Predsjednik Školskog odbora Zoran Štefanac (u daljnjem tekstu: Predsjedavajući), otvorio je sjednicu, potvrdio da je istoj od članova Školskog odbora nazočno pet (5) članova, da su nazočni predsjedavatelji Vijeća roditelja, Učiteljskog vijeća (u daljnjem tekstu: kolegijalnih tijela) i Skupa radnika te predložio

***D n e v n i r e d :***

1. Verifikacija zapisnika s prethodne sjednice Školskog odbora
2. Utvrđivanje datuma i vremena predstavljanja Programa rada za mandatno razdoblje jedine kandidatkinje za ravnatelja škole na sjednicama kolegijalnih tijela i Skupu radnika

Dnevni red je jednoglasno usvojen.

Ad 1

Predsjedavajući poziva Školski odbor da se očituju o Zapisniku s prethodne sjednice i iznesu svoje primjedbe. Budući da nema primjedbi, Školski odbor jednoglasno verificira Zapisnik s prethodne sjednice Školskog odbora.

Ad.2

Predsjedavajući izvješćuje predstavnike kolegijalnih tijela i sindikalnu povjerenicu s ovlastima radničkog vijeća da je prije ove sjednice održana sjednica Školskog odbora, na kojoj je utvrđeno da je po natječaju za ravnatelja pristigla samo jedna prijava, koju je dostavila aktualna ravnateljica Andreja Željković. Pregledom dokumentacije koju je ona priložila uz prijavu, utvrđeno je da ima kvalifikacije koje su u natječaju navedene kao uvjet za poslove ravnatelja, a dokazala je i posjedovanje dodatnih kompetencija, iz sva tri područja (znanje stranih jezika, digitalne vještine i sudjelovanje na projektima) pa je ostvarila maksimalan broj bodova po toj osnovi. Školski odbor utvrdio je da je kandidatkinja predala potpunu i cjelovitu prijavu na natječaj, sa svim dokazima o ispunjavanju uvjeta te Predsjedavajući svakom od predsjedavatelja kolegijalnih tijela i skupa radnika predaje po jedan primjerak Liste kandidata. Kompletnu kopiju prijave i svih dokaza uz nju, predsjedavatelji će dobiti sutra u tajništvu škole, nakon što se izvrši kopiranje.

Predsjedavajući poziva predsjedavatelje kolegijalnih tijela i sindikalnu povjerenicu da iznesu svoje prijedloge o načinu na koji bi kandidatkinja za ravnatelja škole predstavila svoj program rada. Statut Osnovne škole Švarča predviđa da se predstavljanje može obavljati pojedinačno, na svakom kolegijalnom tijelu i Skupu radnika, a može i zajedno, uz prisutnost svih zaposlenika škole, svih članova Vijeća roditelja, Učiteljskog vijeća te Školskog odbora. Na ovoj sjednici treba utvrditi vrijeme i mjesto predstavljanja i Predsjedavajući poziva na podnošenje prijedloga o tome.

Ravnateljica, kao predsjedavateljica Učiteljskog vijeća , ali istovremeno i jedina kandidatkinja po ovom natječaju za ravnatelja u sljedećem mandatu, smatra da sva kolegijalna tijela, Skup zaposlenika i Školski odbor mogu istovremeno biti na predstavljanju njenog programa rada, a to bi se moglo održati u školskoj sportskoj dvorani.

Valentina Črnugelj, sindikalna povjerenica s ovlastima radničkog vijeća, slaže se s tim prijedlogom.

Katarina Lamza Osterman, predsjednica Vijeća roditelja, smatra da se može organizirati jedno predstavljanje na kojem će nazočiti svi koji se o tome tajno izjašnjavaju.

Nakon kraće rasprave, donesena je odluka da će se predstavljanje programa rada kandidatkinje Andreje Željković održati na zajedničkoj sjednici Školskog odbora, Učiteljskog vijeće, Vijeća roditelja i Skupa radnika. Zajednička sjednica održat će se u ponedjeljak, 4. ožujka 2024. u 18:00 sati. Zbog očekivano velikog broja prisutnih, isto će se održati u sportskoj dvorani Osnovne škole Švarča. Obvezuju se predsjedavatelji kolegijalnih tijela da odmah izvrše pozivanje članova tih tijela na zajedničku sjednicu, a da nakon prezentacije programa rada kandidatkinje dogovore pojedinačne sjednice kolegijalnih tijela, na kojima će se provesti tajno glasovanje, sukladno odredbama Statuta Škole.

Kolegijalna tijela dužna su svoje sjednice, odnosno Skup radnika, na kojima će se provesti glasovanje, održati u vremenskom terminu koji će radnicima Škole omogućiti da ostvare svoje glasačko pravo i obvezu u postupku imenovanja ravnatelja/ice Škole.

Predsjedavatelji kolegijalnih tijela i Skupa radnika ustvrdili su da će biti u mogućnosti organizirati sjednice i glasovanje sljedeći tjedan, i to:

* Sjednica Vijeća roditelja održat će se u ponedjeljak 4. ožujka 2024., odmah nakon predstavljanja kandidatkinje za ravnatelja
* Sjednica Učiteljskog vijeća održat će se 5. ožujka 2024. u 13:15 sati
* Skup radnika održat će se 5. ožujka 2024. u 14:00 sati.

Predsjedavatelji kolegijalnih tijela, odnosno Skupa radnika, dužni su, sukladno članku 90. Statuta Škole, dostaviti pisani zaključak predsjedniku Školskog odbora idući dan nakon održane sjednice, odnosno Skupa radnika.

Sjednica je zaključena u 14:15 sati.

Zapisnik vodila Predsjednik Školskog odbora

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katarina Lamza Osterman Zoran Štefanac, prof.